Thích Nhất Hạnh
Thích Nhất Hạnh (natus 11 Octobris 1926; mortuus prope Hue die 22 Ianuarii 2022) fuit magister, auctor, poëta, monachus Buddhisticus Vietnamensis, et pacis causae ac inviolentiae hominibus et animalibus concitator. In monasterio apud Vicum Prunorum regionis Dordogne in Francia meridioccidentali habitat, itinera inter civitates ut acroases haberet faciens. Notionem Buddhismum implicatum (Anglice Engaged Buddhism) in libro Vietnam: Lotus in a Sea of Fire (1967) proposuit. Iam diu exsuli, primum iter in Vietnamiam ei facere licuit anno 2005. Plus quam centum libros edidit, inter quos sunt plus quam quadraginta Anglice scriptos. A Martino Luthero King anno 1967 Praemio Nobeliano pacis componendae proditus est, his cum verbis: "Ego nunc nescio aliquem hominem vivum super terram qui hac decoratione dignior sit quam hic monachus mansuetus."